Eudora Welty

Eudora Alice Welty (født 13. april 1909 i Jackson i Mississippi i USA, død 23. juli 2001 i Jackson) var en amerikansk forfatter og fotograf som skrev om de amerikanske sørstatene. 


== Liv og virke ==


=== Bakgrunn ===
Eudora Welty ble født i Jackson i Mississippi. Hun var datter av Christian Webb Welty (1879–1931) som var omreisende forsikringsagent, og Mary Chestina (Andrews) Welty (1883–1966), som var lærerinne. Hun vokste opp med to yngre brødre, Edward Jefferson og Walter Andrews.
Hun bodde en stor del av sitt liv i nærheten av Belhaven, der hennes hjem er blitt bevart. Hon studerte ved Mississippi State College for Women (nå Mississippi University for Women), University of Wisconsin-Madison og Columbia Business School.


=== Fotograf ===

På 1930-talet arbeidet Welty som fotograf for Works Progress Administration, et arbeide som gjorde at hun reiste rundt i staten Mississippi for å fotografere mennesker fra alle samfunnslag. Hennes utgitte fotografisamlinger er One Time, One Place og Photographs.


=== Forfatterinne ===
Hennes første novelle, Death of a Traveling Salesman, kom ut i 1936. Hennes verk ble oppdaget av Katherine Anne Porter, som ble hennes mentor og skrev forordet til Weltys første novellesamling, A Curtain of Green, i 1941. Boken etablerte Welty innen den amerikanske litteratur.
Hennes roman The Optimist's Daughter vant Pulitzerprisen for skjønnlitteratur i 1973.
Hennes litterære verk er preget sterkt av dens befatning med Sørstatenes mennesker, landskaper og språk. På lignende måte som hos de øvrige forfattere av Southern Renaissance, som for eksempel John Crowe Ransom, Katherine Anne Porter, William Faulkner, Tennessee Williams og Flannery O’Connor, kommer det også i hennes prosa til uttrykk den særlige forfalls- eller dekadensatmosfære som nederlaget i den amerikanske borgerkrig bragte til uttrykk i regionen.I 1992 ble Welty belønnet med Rea Award for the Short Story for sitt livslange bidrag til den amerikanske novelln. Under sine siste år bodde hun nær Belhaven College i Jackson i Mississippi.
Hun døde i en alder av 92 år.


== Novellesamlinger ==
"Death of a Traveling Salesman" (frittstående novelle), 1936
"A Worn Path" (fristående novell), 1940
A Curtain of Green, 1941
The Wide Net and Other Stories, 1943
Music from Spain, 1948
The Golden Apples, 1949
Selected Stories, 1954
The Bride of the Innisfallen and Other Stories, 1955
Thirteen Stories, 1965
The Collected Stories of Eudora Welty, 1980
Moon Lake and Other Stories, 1980
Morgana: Two Stories from The Golden Apples, 1988


== Romaner ==
The Robber Bridegroom, 1942
Delta Wedding, 1946
The Ponder Heart, 1954
The Shoe Bird, 1964
Losing Battles, 1970
The Optimist's Daughter, 1972


== Litteraturkritikk og fagbøker ==
Three Papers on Fiction (kritikk), 1962
The Eye of the Story (utvalgte essayer og anmeldelser), 1978
One Writer's Beginnings (selvbiografi), 1983
The Norton Book of Friendship (redaktør, sammen med Roland A. Sharp), 1991
3 Minutes or Less (utvalgte essayer), 2001


== Referanser ==


== Eksterne lenker ==
(en) Eudora Welty – kategori av bilder, video eller lyd på Commons 
(en) Eudora Welty på Internet Movie Database 
(en) Eudora Welty hos Internet Broadway Database 
(en) Eudora Welty på Discogs 
(en) Eudora Welty på MusicBrainz 
(en) Eudora Welty hos American National Biography